Oʻzbekiston Respublikasida davriy bosma nashrlarni tarqatish qoidalariga oʻzgartirish va qoʻshimchalar kiritish toʻgʻrisida
(resolution, 2018-03-29)

Oʻzbekiston Respublikasining “Bolalarni ularning sogʻligʻiga zarar yetkazuvchi axborotdan himoya qilish toʻgʻrisida”gi Qonuniga muvofiq Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Oʻzbekiston matbuot va axborot agentligi qaror qiladi: 1. Oʻzbekiston aloqa va axborotlashtirish agentligi hamda Oʻzbekiston matbuot va axborot agentligining 2008-yil 19-maydagi 10-8/1493, 04-01-son qarori (roʻyxat raqami 1826, 2008-yil 18-iyun) (Oʻzbekiston Respublikasi qonun hujjatlari toʻplami, 2008-yil, 24-25-son, 240-modda) bilan tasdiqlangan Oʻzbekiston Respublikasida davriy bosma nashrlarni tarqatish qoidalariga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandda: quyidagi mazmundagi ikkinchi xatboshi bilan toʻldirilsin: “bolalar sogʻligʻiga zarar yetkazuvchi axborot — Oʻzbekiston Respublikasining “Bolalarni ularning sogʻligʻiga zarar yetkazuvchi axborotdan himoya qilish toʻgʻrisida”gi Qonuniga muvofiq bolalar oʻrtasida tarqatilishi taqiqlangan yoki cheklangan axborot mahsuloti;”; ikkinchi — beshinchi xatboshilar tegishlicha uchinchi — oltinchi xatboshilar deb hisoblansin. 2. Quyidagi mazmundagi 91-band bilan toʻldirilsin: “91. Davriy bosma nashrlarning yoshga oid tasnifini, shuningdek jamoat joylarida yopiq oʻrovlarda tarqatilishi kerak boʻlgan davriy bosma nashrlarni aniqlash oʻrnatilgan tartibda tahririyatlar tomonidan amalga oshiriladi.”. 3. 13-bandning ikkinchi xatboshisi quyidagi tahrirda bayon etilsin: “Katalogda davriy bosma nashrning nomi va indeksi, katalogni nashr qilgan tarqatuvchining telefon raqami, davriy bosma nashrning obuna narxi, bosmadan chiqish davriyligi, obuna davri, davriy bosma nashrlarning yoshga oid tasnifi va boshqa axborotlar koʻrsatiladi.”. 4. 25-band quyidagi tahrirda bayon etilsin: “25. Davriy bosma nashrlarning navbatdagi sonlari sotuvga kelib tushganligi toʻgʻrisida xaridorlarni xabardor qilish uchun davriy bosma nashrlarning yangi sonlari koʻrinadigan joyda hamma koʻrishi uchun chiqarib qoʻyiladi, bolalarning sogʻligʻiga zarar yetkazuvchi axborotni oʻz ichiga olgan davriy bosma nashrlar bundan mustasno. Jamoat joylarida bolalarning sogʻligʻiga zarar yetkazuvchi axborotni oʻz ichiga olgan davriy bosma nashrlarni faqat yopiq oʻrovlarda tarqatishga yoʻl qoʻyiladi.”. 5. 29-band quyidagi mazmundagi “d1” kichik band bilan toʻldirilsin: “d1) davriy bosma nashrlarning tegishli yoshga oid toifasini hamda jamoat joylarda yopiq oʻrovlarda tarqatiladigan bolalarning sogʻligʻiga zarar yetkazuvchi axborotni oʻz ichiga olgan davriy bosma nashrlarni aniqlash va tarqatuvchiga yopiq oʻrovlarda (har bir nusxasini) taqdim etish;”. 6. 30-bandda: “a” kichik banddagi “tarqatuvchining” degan soʻz “nashrlarning” degan soʻz bilan almashtirilsin; quyidagi mazmundagi “g” kichik band bilan toʻldirilsin: “g) bolalarning sogʻligʻiga zarar yetkazuvchi axborotni oʻz ichiga olgan davriy bosma nashrlarni jamoat joylarida tarqatish uchun oʻrovsiz yoki oʻrovi shikastlangan holatda taqdim etilganda tahririyatga qaytarish.”. 7. 34-bandda: birinchi xatboshi quyidagi tahrirda bayon etilsin: “Davriy bosma nashrlarning yetkazib berilmaganligi sababi obunachi ariza bergan kundan boshlab 20 kun davomida (agar shartnomada bundan kamroq muddat belgilanmagan boʻlsa) tarqatuvchi tomonidan aniqlanishi va bartaraf etilishi kerak.”; ikkinchi xatboshidagi “Kamchiliklar” degan soʻz “Aniqlangan kamchiliklar” degan soʻzlar bilan almashtirilsin. 8. 38-bandda: “a” kichik band “chiqishining kechikkanligi” degan soʻzlardan keyin “yoki chiqmaganligi” degan soʻzlar bilan toʻldirilsin; quyidagi mazmundagi “g” kichik band bilan toʻldirilsin: “g) bolalarning sogʻligʻiga zarar yetkazuvchi axborotni oʻz ichiga olgan davriy bosma nashrlarni tarqatuvchiga oʻrovsiz yoki oʻrovi shikastlangan holatda taqdim etganligi.”. 9. 39-bandning “b” kichik bandi quyidagi tahrirda bayon etilsin: “b) tovar koʻrinishini yoʻqotgan davriy bosma nashrlarni sotganligi (agar obunachining davriy bosma nashrni olguniga qadar bunday kamchiliklar paydo boʻlganligi isbotlansa), shuningdek jamoat joylarida bolalarning sogʻligʻiga zarar yetkazuvchi axborotni oʻz ichiga olgan davriy bosma nashrlarni ochiq holatda tarqatganligi;”. 10. 42-band quyidagi tahrirda bayon etilsin: “42. Agar davriy bosma nashrning nusxasi (nusxalari)ni yetkazib berish fors-major holatlarining yuzaga kelishi oqibatida yoki obunachining aybi bilan buzilganligi isbot qilinsa, shuningdek davriy bosma nashrning chiqishini kechiktirish yoki navbatdagi sonining chiqmaganligi tahririyatning va nashriyotning aybi bilan yuzaga kelgan hollarda tarqatuvchilar javobgarlikdan ozod qilinadilar.”. 11. Ushbu oʻzgartirish va qoʻshimchalar Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi hamda “Matbuot tarqatuvchi” AK bilan kelishilgan.